૧. શરૂઆત કરવી હોય તો હમેશા સારી શરૂઆત કરવી એવું અંગતપણે માનું છું તો સૌથી પહેલો પ્રકાર એવા વૃધ્ધોનો લઈએ કે જે પોતાની મરજીથી અહી આવે છે કે જેથી પોતાના હમઉમ્ર સાથીઓ સાથે સમય ગાળી શકે અને એમનું માનવું હોય છે કે તેઓ પોતાનું જીવન જીવે અને સંતાનો એમનું જીવન જીવે. તેઓ એમ માનતા હોય છે કે સતત સાથે રહેવાથી ઝગડાનું ઘર થાય છે જયારે કે દુર રહેવાથી પરસ્પર પ્રેમ જળવાઈ રહે છે. અહી માતા-પિતા અને સંતાન બંનેમાંથી કોઈને એકબીજા પ્રત્યે દ્વેષ હોતો નથી અને માતા-પિતા આવો નિર્ણય લે ત્યારે સંતાન એમને રોકવા પણ પ્રયત્ન કરે છે પણ પછી પરસ્પરની સમજુતીથી અને એકબીજાની પસંદ ને માન આપીને જ એમના નિર્ણયમાં સાથ આપે છે.